Kasashen duniya sun hana shisshigi a rikicin Libya
Wallafawa ranar: 20/01/2020 - 10:19 Chanzawa ranar: 20/01/2020 - 10:20
Shugabannin kasashen duniya na tattaunawa kan rikicin Libya a Berlin Bundesregierung/Guido Bergmann/Handout via REUTERS
Taron da shugabannin kasashen da ke da hannu a rikicin Libya suka gudanar a birnin Berlin na kasar Jamus, ya bukaci a kawo karshen shisshigin kasashen ketare a wannan rikici, tare da tsaurara takunkuman hana shigar da makamai a kasar ta Libya.
Kasashe 11 ciki har da Rasha da Turkiyya ne suka halarci taron a karkashin jagorancin Majalisar Dinkin Duniya, to sai dai ba kamar yadda aka zata ba, Firaminista Fayez al-Sarraj da Khalifa Haftar ba su yi ganawar keke da keke a lokacin wannan taro ba.
Shugabar gwamnatin Jamus mai masaukin baki Angela Markel, ta ce taron ya yi ittifakin cewa dole bangarorin da ke da hannu a rikicin su mutunta yarjejeniyar tsagaita wuta da aka cimma a ranar 12 ga wannan wata na Janairu, yayin da aka bukaci bangarorin biyu da su kafa kwamitin da zai sa-ido kan aiwatar da yarjejeniyar da zai kunshi mutane 10 dukaninsu sojoji, biyar daga kowane bangare.
Domin tabbatar da zaman lafiya mai dorewa a kasar, majiyoyin Majalisar Dinkin Duniya sun ce, za a gayyaci wakilan kwamitin domin su halarci wani taro da zai gudana a ranakun 28 da 29 ga wannan wata a birnin Geneva.
Babban aikin da ya rataya a wuyan wannan kwamiti shi ne kokarin hada kan rundunonin sojin kasar tare da kwance damarar mayakan sa-kai. To sai dai jim kadan bayan kammala taron na birnin Berlin an ci gaba da ji karar harbe-harbe a kudancin birnin Tripoli.
An bukaci Biden ya dauki bakar fata mataimakiyarsa a zaben Amurka
Facebook ya cire bidoyon wata likita da ta tallata maganin hydroxychloroquine
Amurka-HRW
China da Cuba yakamata a bincika kan nuna wariya maimakon Amurka- Pompeo
Fiye da Mutum Miliyan 8 Coronavirus ta kama a sassan Duniya- WHO
Cutar coronavirus ta shiga kasashen duniya 116
Nayi lalata da Monica domin rage nauyin shugabanci - Bill Clinton
Macron ya bukaci tsagaita wuta mai dorewa a Syria
Amurka na shirin zuba jari wasu kasashen Afirka
Majalisar Dattijan Amurka ta wanke Donald Trump daga tsigewa
Raddin shugabannin duniya kan harin Iran a Iraki
Amurka zata tura karin dakarunta sama da dubu 3 Gabas ta Tsakiya